18 gewapende mans beroof sentrum, skiet man dood | Maroela Media
18 gewapende mans beroof sentrum, skiet man dood (Foto: Verskaf)
'n Volskaalse soektog is Saterdagoggend van stapel gestuur na 'n groep van sowat 18 mans wat Vrydagoggend twee kitsbanke in 'n sentrum in Burgersfort in Limpopo beroof, en 'n veiligheidswag doodgeskiet het.
Lt.kol. Moatshe Ngoepe, woordvoerder van die polisie, sê sommige van die swaar gewapende mans het die R555 na Ohrigstad versper, terwyl ander die R37 versper het.
Ngoepe sê die res van die groep het die veiligheidswagte en ander lede van die publiek beveel om op die grond te lê, terwyl hulle 'n kitsbank oopgeboor en 'n onbekende bedrag geld gesteel het.
Een veiligheidswag is tydens die voorval doodgeskiet.
Ngoepe sê die mans het met onderskeidelik 'n silwer/grys Nissan Navara-bakkie, 'n silwer Audi en 'n wit Volkswagen Golf 6 gery.
Die Navara-bakkie, wat met bloed – dié van 'n rower wat gewond is – besmeer is, is ná die voorval naby die toneel gevind.
Volgens 'n betroubare bron wat anoniem wil bly, is die verkoeler van die bakkie raakgeskiet, en het die bakkie daarom byna 20 km verder gaan staan. Daar word ook vermoed dat minstens twee rowers in die voorval gewond is.
"Die bakkie is vol bloed, en ons vermoed dit is omdat meer as een verdagte gewond is."
Die anonieme bron het ook gesê die veiligheidswag is geskiet ná hy van die toneel wou vlug.
Enigeen met meer inligting word gevra om kapt. Boshomane te kontak by 079 894 5501.
Nee wat, die land is totaal in die hande van opgeleide terroriste!!!
As hulle al so blatant geraak het dat hulle die paaie versper na n dorp, dan is die skrif aan die muur!!! Kleiner dorpies sal sulke rowe meer begin ontgeld.
Hulle blaas nie meer die OTM'S op nie want dan word die geld bevlek nou boor hulle dit oop.
Hulle is altyd een stap voor.
Meesters as dit by misdaad kom!!!
Van die terroriste was in besit van R4 en R5 aanvals gewere.
R4 en R5 is wapens van die Polisie en die Weermag. En daar is jou probleem.
Hierdie soort arrogansie raak al hoe meer! Dalk is dit ñ wettelose spul wat bedank of afgedank is en hul opleiding gebruik om die rowe te pleeg.
En vuurwapens wat weggeraak het.
Ek glo die polisie sal dieper ondersoek instel.
18 mans wat was hulle swart wit indier chinees pakistaniers somaliers nigeriers suid afrika het baie groepe mense hoe moet die publiek nou die polisie help met so n beskrywing